د پکتیکا ولایت ګیان ولسوالۍ کې د کورونو جوړولو له کار څخه نظارت وشو نن پنجشنبه د روان ۱۴۴۴ کال د ذوالحجې میاشتې ۳ مه نیټه د افغانی سرې میاشتې ټولنې د سوېل لویدیځ مرکزی زون رئیس ښاغلی نورالحق «یوسفی»، مل پلاوی ،د پکتیکا ولایتی څانګې رئیس ښاغلی مولوی عارف الله «حامد» او ترکیې سرې میاشتې استازو د پکتیکا ولایت ګیان ولسوالۍ کې د ۶۵ کورونو له سره جوړولو کارونو څخه عملی نظارت وکړ. ښاغلی «یوسفی»، ښاغلی «حامد» او ترکیې سرې میاشتې استازی د ټولو ۶۵ کورونو کارونه، استعمالوونکی مواد او ستونزې وکتلې. یاد کورونه چې د ترکیې سرې میاشتې په مالی ملاتړ د افغانی سرې میاشتې ټولنې له لوری هر کور ته دوه کوټې، یوه آشپزخانه او یو دهلیز په اساسی او معیاری ډول د تېږو او سمنټو څخه جوړېږی، چې تقریبأ ۸۰-۸۵٪ کارونه یې بشپپړ شوی او نږدې وخت کې به یې چارې بشپړې او اوسېدونکو ته یې وسپارل شی. همدارنګه د شرکت مسؤلینو سره هغه تخنیکی ستونزې چې د انجینرانو لخوا په ګوته شوې وې شریکې شوې او د حل په موخه یې لازمې سپارښتنې وشوې. همداسې د شرکت استازو هم ژمنه وکړه چې د خلکو غوښتنې او ستونزې به په خپل وخت سره حل کوی. 03:45 PM 03:47 PM جپ 03:47 PM